b"\n_START_ARTICLE_\nL\xc3\xadmits d'Atterberg\n_START_PARAGRAPH_\nEl L\xc3\xadmit Atterberg \xc3\xa9s la mesura b\xc3\xa0sica dels continguts d'aigua d'un s\xc3\xb2l: el seu l\xc3\xadmit de consist\xc3\xa8ncia, l\xc3\xadmit pl\xc3\xa0stic, i l\xc3\xadmit l\xc3\xadquid._NEWLINE_Depenent del seu contingut d'aigua, una porci\xc3\xb3 de terra pot ser en un dels seg\xc3\xbcents quatre estats: s\xc3\xb2lid, semis\xc3\xb2lid, pl\xc3\xa0stic i l\xc3\xadquid. En cada estat, la consist\xc3\xa8ncia i el comportament del terra determinen conseg\xc3\xbcentment les seves propietats en enginyeria. Aix\xc3\xad, el llindar entre cada estat es pot definir basant-se en un canvi en el comportament del terra. Els l\xc3\xadmits d'Atterberg poden usar-se per distingir entre llims i argila, i per distingir entre els seus diferents tipus. _NEWLINE_Aquests par\xc3\xa0metres van ser creats per l'investigador suec Albert Mauritz Atterberg (1846-1916) els quals varen ser refinats per Arthur Casagrande posteriorment.\n_START_SECTION_\nProves de laboratori\n_START_PARAGRAPH_\nL'an\xc3\xa0lisi dels s\xc3\xb2ls s'utilitzen a l'avaluaci\xc3\xb3 de terres que han de tenir estructures constru\xc3\xafdes al damunt. El terra, quan \xc3\xa9s humit, ret\xc3\xa9 aigua i segons siguin les seves caracter\xc3\xadstiques, expandeix el seu volum. La quantitat d'expansi\xc3\xb3 dep\xc3\xa8n de la capacitat del terra per absorbir aigua i modificar la seva estructura (el tipus dels \xc3\xa0toms que hi s\xc3\xb3n presents). Aquestes proves es fan principalment en mostres de terrenys argilosos i sedimentosos, ja que aquests s\xc3\xb3n els que s'expandeixen i encongeixen a causa del contingut en humitat. Les argiles i els llims reaccionen amb l'aigua i per aix\xc3\xb2 canvien la seva dimensi\xc3\xb3 i la resist\xc3\xa8ncia a la fractura. Per aquest motiu aquestes proves s\xc3\xb3n utilitzades \xc3\xa0mpliament en les etapes preliminars en dissenyar la construcci\xc3\xb3 de qualsevol estructura per assegurar que el terra tindr\xc3\xa0 la resist\xc3\xa8ncia a la fractura necess\xc3\xa0ria i que el canvi de volum, al expandir-se i contraure's amb diferents humitats, no sigui excessiva.\n_START_SECTION_\nL\xc3\xadmit de contracci\xc3\xb3\n_START_PARAGRAPH_\nQuan el s\xc3\xb2l canvia d'estat semi s\xc3\xb2lid a estat s\xc3\xb2lid es contrau al perdre humitat. El l\xc3\xadmit de contracci\xc3\xb3 (LC) \xc3\xa9s la m\xc3\xadnima quantitat d'aigua a partir de la qual les posteriors p\xc3\xa8rdues d'humitat no resultar\xc3\xa0 en m\xc3\xa9s reducci\xc3\xb3 de volum. La prova per determinar el l\xc3\xadmit de contracci\xc3\xb3 \xc3\xa9s el D4943 de l'ASTM Internacional (American Society for Testing and Materials, en catal\xc3\xa0, Societat americana per proves i materials, Internacional). El l\xc3\xadmit de contracci\xc3\xb3 \xc3\xa9s molt menys utilitzat en general que els l\xc3\xadmits l\xc3\xadquids i pl\xc3\xa0stics.\n_START_SECTION_\nL\xc3\xadmit pl\xc3\xa0stic\n_START_PARAGRAPH_\nAquest l\xc3\xadmit determina quan el s\xc3\xb2l canvia d'estat semis\xc3\xb2lid a estat pl\xc3\xa0stic. El procediment per l'assaig consisteix a fer rodolar un cilindre de bona qualitat d'un terra sobre una superf\xc3\xadcie no porosa. El procediment \xc3\xa9s definit en Est\xc3\xa0ndard d'ASTM D\xc2\xa0. Si el terra t\xc3\xa9 un contingut d'humitat que fa que el seu comportament sigui pl\xc3\xa0stic, aquest corr\xc3\xb3 mantindr\xc3\xa0 la seva forma fins que tingui un di\xc3\xa0metre molt estret. La mostra llavors pot ser refeta i la prova es fa repetir. Quan la humitat baixi a causa de l'evaporaci\xc3\xb3, el cilindre comen\xc3\xa7ar\xc3\xa0 trencant-se tenint di\xc3\xa0metres m\xc3\xa9s grans._NEWLINE_Per determinar el l\xc3\xadmit pl\xc3\xa0stic, ha de poder formar-se, amb una porci\xc3\xb3 de suficient qualitat de s\xc3\xb2l, un cilindre d'un di\xc3\xa0metre de 3\xc2\xa0mm. Fent rodolar el cilindre amb els dits de la m\xc3\xa0 sobre una superf\xc3\xadcie llisa, el s\xc3\xb2l \xc3\xa9s considerat no pl\xc3\xa0stic si comen\xc3\xa7a a esquerdar-se.\n_START_SECTION_\nL\xc3\xadmit l\xc3\xadquid\n_START_PARAGRAPH_\nEs considera aquest l\xc3\xadmit quan el s\xc3\xb2l canvia d'estat pl\xc3\xa0stic a estat l\xc3\xadquid; per determinar-lo s'utilitza l'assaig amb la Copa de Casagrande._NEWLINE_El l\xc3\xadmit l\xc3\xadquid (LL) \xc3\xa9s definit com el contingut d'aigua al qual el comportament d'una porci\xc3\xb3 de s\xc3\xb2l canvia d'estat pl\xc3\xa0stic a l\xc3\xadquid. A tenir en compte que la transici\xc3\xb3 de comportament pl\xc3\xa0stic a l\xc3\xadquid \xc3\xa9s gradual. La definici\xc3\xb3 precisa del l\xc3\xadmit l\xc3\xadquid es basa en procediments de prova est\xc3\xa0ndard descrits seguidament._NEWLINE_La prova original que va fer Atterberg del l\xc3\xadmit l\xc3\xadquid va ser barrejant una porci\xc3\xb3 d'argila en un bol de porcellana de 10\xe2\x80\x9312\xc2\xa0cm de di\xc3\xa0metre. Aquesta porci\xc3\xb3 va ser treta fent un solc a trav\xc3\xa9s de l'argila amb una esp\xc3\xa0tula, i el bol va ser llavors copejat moltes vegades contra el palmell de la m\xc3\xa0. Casagrande posteriorment va construir l'aparell i estandarditzar els procediments per fer la mida m\xc3\xa9s repetitiva. La porci\xc3\xb3 de terra es col\xc2\xb7loca a la copa de metall del dispositiu i es fa un solc al seu centre amb una eina estandarditzada de 2 mil\xc2\xb7l\xc3\xadmetres d'amplada. La copa \xc3\xa9s repetidament deixada caure uns 10\xc2\xa0mm sobre una base de goma dura a ra\xc3\xb3 de 120 cops per minut, durant el qual el solc es tanca gradualment arran de l'impacte. S'enregistra el n\xc3\xbamero dels cops perqu\xc3\xa8 es tanqui el solc. El contingut d'humitat a la qual pren 25 cops de la copa que causi que la ranura es tanqui, en una longitud de 12,7 mil\xc2\xb7l\xc3\xadmetres, \xc3\xa9s el l\xc3\xadmit l\xc3\xadquid. La prova es fa normalment en diversos nivells d'humitat, i el contingut d'humitat que requereix 25 cops per tancar el solc s'interpola dels resultats de les proves. Aquesta prova del l\xc3\xadmit l\xc3\xadquid \xc3\xa9s definida per l'est\xc3\xa0ndard ASTM D\xc2\xa04318.  El m\xc3\xa8tode de prova tamb\xc3\xa9 permet fer la prova quan la humitat requereix fer de 20 a 30 cops per tancar el solc; llavors un factor de correcci\xc3\xb3 \xc3\xa9s aplicat per obtenir el l\xc3\xadmit l\xc3\xadquid del contingut d'humitat._NEWLINE_Una altra forma d'obtenir el l\xc3\xadmit l\xc3\xadquid \xc3\xa9s emprant el penetr\xc3\xb2metre angl\xc3\xa8s, constru\xc3\xaft en acer inoxidable amb una longitud de 35 mm, amb un angle d'\xc3\xa0pex de 30\xc2\xb0 amb una massa de 80g incloent el seu eix. Est\xc3\xa0 muntat sobre un suport que li permet lliscar i mantenir-se en posici\xc3\xb3 vertical, mesurant el seu moviment mitjan\xc3\xa7ant una car\xc3\xa0tula. L'assaig consisteix a col\xc2\xb7locar la punta del con tocant la superf\xc3\xadcie del s\xc3\xb2l contingut en una c\xc3\xa0psula, s'allibera de la seva subjecci\xc3\xb3 oprimint un polsador i cau pel seu propi pes, deixant-penetrar en la massa de s\xc3\xb2l durant 5 segons; despr\xc3\xa9s del que es fixa i es pren la lectura en el mesurador. El l\xc3\xadmit l\xc3\xadquid del s\xc3\xb2l es defineix com el contingut d'aigua quan la penetraci\xc3\xb3 del con \xc3\xa9s de 20 mm.\n_START_SECTION_\nL\xc3\xadmits derivats\n_START_PARAGRAPH_\nHi ha una relaci\xc3\xb3 pr\xc3\xb2xima entre els l\xc3\xadmits i les propietats d'un terra, com compressibilitat, permeabilitat i resist\xc3\xa8ncies. Aix\xc3\xb2 pot ser molt \xc3\xbatil perqu\xc3\xa8 mentre la determinaci\xc3\xb3 de l\xc3\xadmit \xc3\xa9s relativament senzill, \xc3\xa9s m\xc3\xa9s dif\xc3\xadcil de determinar aquestes altres propietats. Per aix\xc3\xb2 els l\xc3\xadmits d'Atterberg no s\xc3\xb3n utilitzats \xc3\xbanicament per identificar la classificaci\xc3\xb3 del terra, ja que tamb\xc3\xa9 permet l'\xc3\xbas de correlacions emp\xc3\xadriques per algunes altres propietats d'enginyeria del s\xc3\xb2l.\n_START_SECTION_\n\xc3\x8dndex de liquiditat\n_START_PARAGRAPH_\nL'\xc3\xadndex de liquiditat (LI) \xc3\xa9s utilitzat per situar el contingut d'aigua natural d'una mostra de terra respecte als l\xc3\xadmits. Pot ser calculat com a proporci\xc3\xb3 de la difer\xc3\xa8ncia entre contingut d'aigua natural, l\xc3\xadmit pl\xc3\xa0stic, i l\xc3\xadmit l\xc3\xadquid: LI=(W-PL)/(LL-PL) on W \xc3\xa9s el contingut d'aigua natural.\n_START_SECTION_\n\xc3\x8dndex de consist\xc3\xa8ncia\n_START_PARAGRAPH_\nL'\xc3\xadndex de consist\xc3\xa8ncia (CI) indica la consist\xc3\xa8ncia (fermesa) d'un terra. Es calcula com CI = (LL-W)/(LL-PL), on W \xc3\xa9s el contingut d'aigua existent. Quan el s\xc3\xb2l \xc3\xa9s al l\xc3\xadmit l\xc3\xadquid tindr\xc3\xa0 un \xc3\xadndex de consist\xc3\xa8ncia de 0, mentre que al ser al l\xc3\xadmit pl\xc3\xa0stic, tindr\xc3\xa0 un \xc3\xadndex de consist\xc3\xa8ncia d'1.\n_START_SECTION_\nActivitat\n_START_PARAGRAPH_\nL'activitat (A) d'un s\xc3\xb2l \xc3\xa9s el PI dividit pel percentatge de part\xc3\xadcules que hi s\xc3\xb3n presents amb una mida de menys de 2 \xce\xbcm. Els diferents tipus d'argiles tenen superf\xc3\xadcies espec\xc3\xadfiques diferents que controlen quanta aigua es requereix per canviar un terra d'una fase a un altre o a trav\xc3\xa9s del l\xc3\xadmit l\xc3\xadquid o el l\xc3\xadmit pl\xc3\xa0stic. De l'activitat, es pot pronosticar el tipus d'argila dominant present en una mostra de terra. Activitat alta significa un gran canvi de volum quan es mulla i gran encongiment quan s'assequi. Els terres amb activitat alta s\xc3\xb3n molt reactius qu\xc3\xadmicament._NEWLINE_Normalment l'activitat d'argila \xc3\xa9s entre 0,75 i 1,25, i en aquesta gamma l'argila \xc3\xa9s de tipus normal. \xc3\x89s assumit que l'\xc3\xadndex de plasticitat \xc3\xa9s aproximadament igual a la fracci\xc3\xb3 d'argila (A = 1). Quan A \xc3\xa9s menys de 0,75, es considera inactiva. Quan \xc3\xa9s m\xc3\xa9s gran que 1,25, es considera activa."